**Six**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Legănându-te alene,

cu codiţa fluturând,

tu veneai timid spre mine,

aerul adulmecând.

Şi luându-te în braţe,

când în ochi eu te-am privit,

inima-mi bătea nebună…

m-am îndrăgostit.

Six, motan siberian,

cu blăniţa moale,

mi-a adus în viaţa mea

clipe de-ncântare.

Ca un tigrişor vărgat,

are ochii de agat,

nasul pâs, negre lăbuţe

ca nişte pernuţe.

Tandru face-o plecăciune

şi-şi îndreaptă coada,

cu urechile ciulite

îşi priveşte prada.

Nici o şansă nu mai are

porumbelul care

se aşează pe o cracă,

toropit de soare.

Şi la masă uneori

mâncam împreună

- una mie, una ţie,

de ce mai puţine mie?

Cu lăbuţa semn îmi face

să-ndrept greşeala

că şi lui friptura-i place,

cum o face mama.

La sfârşit de săptămână,

când stăteam la masă,

el era primul servit,

ca un domn acasă.

După ce-şi umplea burtica

şi se alinta,

în poziţii cam ciudate

lenevea pe canapea.

Şi apoi, spre asfinţit,

când se lăsa seara,

pisicuţele vecine

îi ţineau cărarea.

Că era focos motanul,

tare iubăreţ

şi-l chemau toate în noapte:

– vino, Sixuleţ!